Paakkolan Pilkit 2024 - säännöt

1§ Kilpailussa kilpaillaan kahdessa sarjassa, jossa palkitaan kolme (3) parasta pilkkijää. Sarjat ovat yleinen ja alle 16-vuotiaat.

2 § Kilpailukalat, kaikki lain sallimat. Järjestäjä tulee noudattamaan lakisääteisiä alamittarajoja.

3 § Kilpailuaika on kolme (3) tuntia. **Siirtymäaikaa** on lähtöalueelle 15 min. **Paluuaikaa** on ½ tuntia, jonka kuluessa tulee olla merkityllä punnitusalueella. Kalastus aloitetaan ja lopetetaan selvällä äänimerkillä. Siirtymisvaiheiden sekä kilpailun aikana merkityltä kilpailualueelta poistuminen on kielletty.  Kilpailualueella on liikuttava jalan. Tuomarineuvosto voi myöntää liikuntaesteiselle poikkeusluvan myös muunlaiseen liikkumiseen.

4 § **Kaikuluotaimen sekä muiden sähköelektronisten tai moottorikäyttöisten apuvälineiden käyttö on kielletty. Akkukäyttöisen kairan käyttö on sallittu.**

Jokaisella alle 12-vuotiaalla saa olla nimetty tukihenkilö. Tukihenkilö saa antaa kairausapua ja avustaa kalan irrottamisessa koukusta, mutta ei muuten fyysisesti voi osallistua pilkkimiseen.

5 § **Syötteinä voi käyttää toukkia, katkarapuja, matoja, kalan mätiä ja hyönteisiä. Syötin on oltava pilkin koukussa. Kaloja ja kalan paloja ei saa käyttää syötteinä. Hajustetahnan käyttö on kielletty. Samoin houkuttimien käyttö kuten ryynien, matojen, toukkien tms., pudottaminen avantoon on kielletty. Kaikenlainen roskaaminen ja syöttien jättäminen jäälle on kielletty.**

6 § **Kilpailija saa käyttää vain** yhtä (1) onkea kerrallaan vedessä. **Kiellettyjä ovat** pilkit, joihin on kiinnitetty useampi kuin yksi yksi- tai useampihaarainen koukku, poisluettuna tasapainopilkit, joissa sallitaan enintään kaksi yksihaaraista kiintokoukkua ja rungon alapuolella oleva yksi- tai useampihaarainen irtokoukku (ei kuitenkaan mormuska), mikä saadaan kiinnittää tasapainon vatsalenkkiin korkeintaan yhdellä renkaalla tai hakasella ts. tapsin käyttö on kielletty. Koukku ei saa olla kiinnitettynä pilkin ja vavan väliseen siimaan. Kielletty on myös LED- ym. valoilla varustetut pilkit. Lisäpainojen käyttö on sallittu, mutta painojen tulee sijaita koukun yläpuolella. Mormuska rinnastetaan koukkuun. Kilpailun järjestäjällä on oikeus tarkistaa kilpailijan kalastusvälineet ja varusteet ennen kilpailua ja sen aikana.

7 § Kilpailun ja lain sallima kala tulee jäälle noston jälkeen välittömästi tappaa, mutta jättää suolistamatta. Ennen punnitusta suolistettuja kaloja ei punnita.

8 § Pilkkiminen ja reiän kairaaminen **kaksi metriä**lähemmäksi toista kilpailijaa on kielletty. Lähtö- ja punnitusalueella liikuttaessa kairan **terän on oltava suojattuna**.  Pilkkimisen ajaksi jääkairaa ei saa jättää pitkälleen jäälle, vaan se on kairattava pystyyn tai oltava asianmukaisesti suojattuna.  Liikuttaessa kilpailualueella jääkaira on oltava myös asianmukaisesti suojattuna.

9 § Kilpailijoiden paremmuuden ratkaisee kalan paino (g). Mikäli paino on sama, ratkaistaan paremmuus arvalla elleivät kilpailijat halua jakaa palkintoaan.

10 § Häiritsevä käyttäytyminen kilpailualueella on kielletty.

11 § Jokainen kilpailija osallistuu kilpailuun **omalla vastuullaan**.

12 § Tuomarineuvoston muodostaa Paakkolan kyläyhdistyksen tehtävään osoittamat jäsenet. Tuomarineuvosto ei osallistu kilpailuun. Valvontatyötä suorittavat tapahtuman järjestäjät.

Kilpailua koskevat vastalauseet tulee jättää kirjallisena tuomarineuvostolle 15 minuutin kuluessa punnituksen päättymisestä, (vastalause- eli protestimaksu on 50 euroa, joka tulee maksaa etukäteen). Maksu palautetaan, mikäli vastalause on aiheellinen. Tuomarineuvoston asiasta tekemästä päätöksestä ei voi valittaa.

13 § Arvan tai kilpailukortin maksamalla kilpailija **sitoutuu noudattamaan** näitä sääntöjä.

14 § Kilpailun järjestäjä voi vielä kilpailupäivänä, ennen kilpailun alkua antaa kilpailua koskevia ohjeita, joita tulee noudattaa.

15 § Kilpailun järjestäjä ilmoittaa pilkkikilpailujen palkintojen saajat ja palkintojen arvot verottajan tulorekisteriin.

 16 § **Näiden edellä esitettyjen kilpailusääntöjen osittainenkin rikkominen aiheuttaa kilpailijan suorituksen hylkäämisen.**Päätöksen hylkäämisestä tekee tuomarineuvosto.

***PAAKKOLAN KYLÄYHDISTYS RY***